1956 november elején a líceum tizedik osztályos diákjai megalapították az "EMISZ" ifjúsági szervezetet, hogy tovább éltessék a magyarországi forradalom eszméjét, és felvállalják a székelység sorskérdéseit. A hatalom két év múlva felszámolta a szervezetet, 79 – többnyire tizenéves – személyt ítéltek nehéz börtönre vagy kényszermunkára. Tiszteletükre 2006-ban a magyar nagykövetség emléktáblát avatott az épület homlokzatán.